पाएं अपने शहर की ताज़ा ख़बरें और फ्री ई-पेपरडाउनलोड करें
रेलवे कर्मियों को घर बैठे स्वास्थ्य सुविधा के लिए मंडल रेलवे प्रशासन ने स्पर्श नामक मोबाइल एप तैयार किया है। एप सीनियर डीसीएम (टिकट जांच), प्रसन्न कुमार ने तैयार किया है। इस मोबाइल एप के प्रयोग से कर्मचारी व उनके आश्रित सेन्ट्रल अस्पताल, पटना एवं मंडल के अन्य मंडलीय अस्पतालों में रूटीन चेकअप, ओपीडी सेवा, कोविड टेस्ट, कोविड टीका के लिए रजिस्ट्रेशन करवा सकते हैं। यह मोबाइल एप पूर्णतः पूर्व मध्य रेल में कार्यरत रेल कर्मचारियों के लिए बनाया गया है, जिसे गूगल प्ले स्टोर से बिना किसी शुल्क के डाउनलोड किया जा सकता है।
मीडिया प्रभारी सरस्वती चंद्र ने बताया कि मोबाइल एप बनाने का मुख्य उद्देश्य रेलवे अस्पताल में आने वाले मरीजों एवं मेडिकल स्टाफ को सुविधा प्रदान करना है। कोई भी रेलवे कर्मचारी इस मोबाइल एप में स्वयं एवं अपने आश्रितों को रजिस्टर करने के उपरांत कोविड वैक्सीन, कोविड टेस्ट, एचआरसीटी टेस्ट, कोविड प्रोफाइल टेस्ट, ओपीडी, रूटीन दवा एवं डाक्टर से सलाह के लिए अपॉइंटमेंट बुक कर सकते हैं, वर्तमान में इन्हीं कार्यों के लिए उन्हें रेलवे अस्पताल जाकर नंबर लगाना पड़ता है। अब इस मोबाइल एप के प्रयोग से वे घर बैठे हीं अपना नंबर लगा सकते हैं। इसके बाद अस्पताल द्वारा आवंटित तिथि एवं समय पर संबंधित रेलवे अस्पताल जाकर अपना इलाज/टेस्ट/सलाह ले सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn